
På de modtagne fotos - et af de 


Nyt fra SUFOI's 
Fotoafdeling 

Af Ole Henningsen 

Varmluftballoner igen, 

igen... 

Sommeren er på hæld og opsendelse af de 
smukke varmluftballoner har som vanligt givet 
anledning til en del ufo-beretninger og i visse 
tilfælde også foto- og videooptagelser indsendt 
til SUFOI. Det efterforskes i øjeblikket, om disse 
balloner for første gang i Danmark også var 
årsag til et nedbrændt hotel. 

8464 Galten 3. juli 2015 

Fotografen anfører i sin henvendelse til SUFOI om 
observationen: 

Kl. 22.50 kom der 2 store orange kugler flyvende helt lydløs 

med samme fart og afstand hen over himmelen. Der var bedste vises ovenfor - ses det 

nogle skyer; men ingen stjerner så de var meget lette og få klare lys på himlen som en 

øje på. Jeg havde min mobil tlf. I nærheden og så tog jeg 7 udtrukket lysende streg pga. 

billeder. Jeg fokuserede på den bagerste , men jeg kan se bevægelse af kameraet i løbet af 

på det tredje billede , er de der begge 2. Et par minutter lan 9 eksponeringstid. 

senere kom der 1 mere. Jeg kunne godt nå at hente mit ØY^f 1 er indsat en 

rigtige fotoapperat for at filme den, men det blev Ikke godt. u s ™ ts orst ørre se a samme oto 

med anvendelse af 

billedbehandlingspogrammet 

SUFOI'S konklusion „SmartDeblur", der forsøger at 

Efter en gennemgang af det modtagne fotomateriale er kompensere for uskarpe eller 
SUFOI's Fotoafdeling ikke i tvivl i sin konklusion: udtværede detaljer i aftegningen 

Med baggrund i fotografens beskrivelse af udseende , (øverst th.). 

fotografiernes udseende - også efter teknisk bearbejdning - Øverst tv. ses en kraftig 

og DMI's vejrforhold er der Ingen tvivl om , at der er udsnitsforstørrelse af den lyseste 

observeret og fotograferet små varmluftballoner med et del af stre 9 afte 9ningen. De øvrige 

brændende materiale I bunden til opdrift og oplysning. ortretouc eret 1 

3 ^ billedbehandlingsprogram. 

Ved henne metoder ses en 

2680 Jersie Strand 8. august 2015 aftegning, der har stor lighed med 

Fotografen beretter: andre optagelser af en lille 

Vi var 4 personer som så 5 objekter kl. ca. 21.10. De første varm| uf tba|| on. 

2 var på vej i en drejning sydpå , da vi ser dem. Efter dem kommer 3 objekter flyvende i en 
trekant... altsammen helt uden lyd. De første 2 forsvinder sydpå enten bag skyer eller ved 
slukket lys. De 3 andre følger de forreste i helt samme bane. Og helt uden at bryde formationen. 
De forsvinder også inden for 1-2 sekunder. 

Det hele varer cirka 3-4 minutter. Billeder og kort sendes i mail til SUFOI's Fotoafdeling. 
Billederne er taget indenfor 3-4 sekunder. 




På denne flotte optagelse ses 3 klare lys på himlen samt foroven th. en 
kraftig udsnitsforstørrelse af det ene af lysene med ændrede lys- og 
kontrast- samt skarphedsforhold Aftegningen har stor lighed med andre 
optagelser af en lille varmluftballon. 

SUFOI's konklusion 

Efter en gennemgang af det modtagne fotomateriale er SUFOI's Fotoafdeling heller ikke i dette 
tilfælde i tvivl i sin konklusion: 

Med baggrund i fotografens beskrivelse af udseende , fotografiernes udseende og DMI's 
vejrforhold er der ingen tvivl om , at der er observeret og fotograferet små varmluftballoner med 
et brændende materiale i bunden til opdrift og oplysning. 


2610 Rødovre 8. august 2015 

Samme dato modtages endnu en observation, der er 
dokumenteret med fotos: Vi sad 4 personer i havestuen kl. 
22,45 med vindue mod øst. Vi har indflyvning til Kastrup 
lige over os pga. af den omtalte udvidelse af landingsbane. 
Jeg kiggede op og så endnu en flyver, de andre så også op, 
men vi udbrød alle: de flyver godt nok tæt. Vi åbnede 
døren, og så en række af flyvende ildkugler ca. 30 til 40 
stk. med høj hastighed uden lyd flyvende nord-sydlig 
retning. 

Mange fløj i samme retning i række enkelte ude af række, 
det stod på i 15 til 20 min. Vi kiggede med kikkert, men jeg 
var imponeret tænkte ikke på at filme det (desværre). Jeg 
har 5 billeder taget med iphone. 

Fantastisk oplevelse håber andre også har observeret det. 

SUFOI's konklusion 

Efter en gennemgang af det modtagne fotomateriale er 
SUFOI's Fotoafdeling heller ikke i dette tilfælde i tvivl i sin 
konklusion: 

Ud fra lysenes udseende, bevægelsesmønster og 
observationsbeskrivelse er der ingen tvivl om, at der er tale 
om små varmluftballoner med et brændende materiale i 
bunden til opdrift og oplysning. Den anførte flyveretning er i 
overensstemmelse med DMI-vejrdata. 

Se i øvrigt også de øvrige indberetninger om observationer 
tilwww.ufo.dk. 



På optagelsen ses det klare lys på 
himlen som en udtrukket lysende 
streg pga. bevægelse af kameraet 
over den lange eksponeringstid. 
Øverst tv. ses en kraftig 
udsnitsforstørrelse af den lyseste 
del af stregaftegningen. 

Øverst th. er de øvrige 
komponenter bortretoucheret i 
billedbehandlingsprogram. 
Aftegningen har stor lighed med 
andre optagelser af en lille 
varmluftballon. 


12. august 2015 2800 Lyngby 

Henvendelsen fra fotografen via vor samarbejdspartner Tycho Brahe Planetarium lød: 

Vedhæftede billeder viser et lysende rødligt objekt, som jeg så på himlen den 12. august 2015 i 
tidsrummet 21.45 - 22.00. 

I alt så jeg 4-5 lysende objekter i tidsrummet, og de viste sig i vest mod øst let skrående mod 
syd i et langsomt tempo. 

Det vil glæde mig meget, hvis I kan fortælle mig, hvad det er, jeg har set, for jeg synes, at det 
er lidt spændende ? 




På optagelsen ses et klart lys på den mørke himmel samt foroven th. en 
kraftig udsnitsforstørrelse af lyset med ændrede lys- og kontrast- samt 
skarphedsforhold. 


Aftegningen har stor lighed med andre optagelser af en lille 
varmluftballon. 

SUFOI's konklusion 

SUFOI's Fotoafdeling melder efter en gennemgang af fotomaterialet hurtigt ud: 

Ud fra observationsberetning og udseende af det modtagne billedmateriale samt DMI-vejrdata er 
der ingen tvivl om, at der er tale om en lille varmluftballon. 

Fotografen svarer efterfølgende: 

Tak for jeres mail. 

Ja, så fik jeg da styret min nysgerrighed, og nu ved jeg, hvordan en varmluftballon ser ud. 
Tak for hjælpen. 



22. august 2015 2635 Ishøj 

Den flotte sommeraften 22. august var der 
mange indberetninger til www.ufo.dk. En af 
dem lød: 

Hej SUFOI. 

Min mor kom løbende ind på mit værelse og 
sagde at der var nogle ukendte objekter på 
himlen og kaldte mig ud. 

Da jeg kom farende ud så jeg 4 røde objekter 
på en ulige række mod samme direktion. Da de 
fire røde objekter svævede om bag bygningen, 
og jeg ikke kunne få øje på dem længere, kom 
to nye røde objekter svævende fra samme 
direktion. Og de forsvandt også ligeledes.. 
Her er tre videoer min søster fik optaget lidt. 
Ved I, hvad de objekter var, og er der andre 
som har set dem ? 

Vi befinder os i Ishøj, og dette fandt sted lørdag 
d. 22/08 2015 ca. kl. 23. 

Konklusion 

Heller ikke i dette tilfælde er SUFOI's 
Fotoafdeling i tvivl om årsagen til observationen 
og de fremsendte videosekvenser: 

Ud fra observationsberetning og udseende af 
det foreliggende videomateriale er 
Fotoafdelingen ikke i tvivl om, at der er tale om 
små varmluftballoner. 



Billedet herover viser et screenprint fra den 
modtagne videosekvens taget via Snapchat 
med en mobiltlf. To lys ses midt i billedfeltet. 
Indsat foroven tv. ses en udsnitsforstørrelse 
af to lys. Foroven th. ses samme 
udsnitsforforstørrelse ved anvendelse af filter 
„find edges" i billedbehandlingsprogram. 











22. august 2015 2400 
København NV 

En henvendelse fra en fotograf i det nordlige 
København lyder: 

Har vedhæftet et foto fra Krak med lidt pile for 
at vise, hvor jeg gik lidt i starten over 
Rådvadsvej og stoppede nede ved starten af 
Utterslev Mose. Den gule streg er ufoens 
retning, der gik fra syd-øst over mod mosen lidt 
i højre side (nord-vestlig retning). 

Starten af videoen er jeg på vej over 
Rådvadsvej. Stopper op ca. midt på vejen, da 
bilerne er passeret; og kort efter må gå rundt 
om buske og træer; for at stadig kunne følge 
ufoen med mobilen. Står ved starten af 
græsplænen til mosen og peger kameraet i 
ufoens retning (nv). Da den kort efter er væk , 
ser, jeg et lille rødt lys, der flyver modsat 
ufoens retning (sø eller østlig retning) meget 
højt oppe på himlen, i mit venstre synsfelt. 

Ved ikke om, det er en satellit eller et fly. Men 
den er meget højt oppe. Ufoens højde lå meget 
længere nede a la helikopterhøjde måske. Men 
lyset var meget stærkt; så det fangede min 
opmærksomhed, da jeg kiggede ud fra mit 
vindue (ud mod Bispebjerg Park Alle). 

Og var trods det stærke lys, som om det var 
sløret på en måde. Og var i stil med noget, der 
brænder a,la nød blus eller måske komet. Og 
var gul-orange og en anelse rødligt måske. Men 
mest gul-orange. 

Håber min forklaring af mine observationer, 
giver en nogenlunde beskrivelse af hændelsen. 

Er ikke vant til at observere himlen, eller aflæse 
kompas. 

Billedet herover viser et screenprint fra den 
modtagne videosekvens taget via en mobiltlf. 
med et lille lys midt i billedfeltet. 

Indsat foroven tv. ses en udsnitsforstørrelse 
af lyset med ændret lys og skarphed i 
billedbehandlingsprogram. 

Samme dato har andre været aktive med ballonopsendelser, som det fremgår: 

Ny advarsel mod anvendelse af de populære små 

varmluftballoner 

Rispapirlampe er måske årsag til brand i 

stråtækt hotel 

En Hotel- og kursusejendom i Liseleje i Nordsjælland er natten mellem lørdag den 22. og søndag 
den 23. august brændt ned. 

Rispapirlamper sendt op i luften for at fejre en fødselsdag er muligvis årsag til, at et trist syn 
søndag møder folk i den nordsjællandske by Liseleje. 

En af byens ældste og mest kendte bygninger er forvandlet til en brandtomt. 
Sandsynligvis har en eller flere rispapirlamper ramt og antændt stråtaget på den trelængede 
bygning, der kendes som Lisegården Hotel & Kursuscenter. 

En mand, der bor i nærheden med sin familie, har selv henvendt sig til politiet med den teori. 
Han er nu sigtet for overtrædelse af beredskabslovgivningen på grund af uagtsom omgang med 
ild. 













Manden deltog lørdag aften i en privat fødselsdagsfest i et hus, der ligger i nærheden af den 
nedbrændte ejendom. 

- Han har fortalt os, at deltagerne havde opsendt rispapirlamper med levende lys, men da han 
hørte udrykningskøretøjerne og så branden, blev han nervøs for, at en eller flere af lamperne 
måske havde ramt og udløst ilden, siger Peter Olesen, vagtchef ved Nordsjællands Politi. 

- Det er sort uheld, hvis det viser sig at være årsagen. Den sigtede er selvfølgelig meget ked af 
det, tilføjer vagtchefen. 

Kilder: ritzau 

http://www.dr.dk/nvheder/indland/rispapirlampe-er-maaske-aarsaq-til-brand-i-straataekt-hotel . 

Læs mere om de små varmluftballoner: 
http://www.sufoi.dk/info/balloner.php 





Løst og facts 

Af Ole Henningsen 

Som de dog flyver... 



Flot optagelse af usædvanlig kondensstribe fra fly fanget af Tina Tolstrup 
Roseil, Nakskov, den 1. august 2015, og ja: selve flyet blev faktisk også 
observeret af fotografen. 

Denne og andre kondensstriber ligner næsten en raketopsendelse, men den 
næsten unaturlige bane på himlen skyldes den perspektiviske virkning, og 
har altså en helt naturlig forklaring. 

Eksempler på fotosager omtalt i UFO-Mail med usædvanlige contrails/kondensstriber fra fly: 
http://www.sufoi.dk/ufo-mails/um-2005/um05-050.php , 

http://www.sufoi.dk/ufo-mails/um-2012/uml2-150.php og 

http://www.sufoi.dk/ufo-mails/um-2010/uml0-123.php . 







Vor danske astronaut Andreas Mogensen 

- hvad med ufoer? 

Torsdag den 19. marts 2015 var den danske astronaut Andreas Mogensen på besøg i det 
stopfyldte auditorium i Statens Naturhistoriske Museum, Geologisk Museum, og fortalte om sit 
spændende arbejde, der netop er kulminerer i en stærkt mediedækket opsendelse til ISS, Den 
Internationale Rumstation. 



Den danske astronaut Andreas Mogensen opsendtes 2. september 2015 i 
kredsløb om Jorden til Den Internationale Rumstation. 


Foto: Ole Henningsen 


Hvad med ufoer? 

Et af aftenens sidste spørgsmål kom fra en herre blandt tilhørerne, der ville vide, hvordan 
Andreas Mogensen stiller sig til spørgsmålet om ufoer: 

Der er tidligere andre astronauter; der har haft holdninger omkring ufoer og sådan noget; 
hvordan er holdningen omkring det? 

- Min personlige holdning? 

Ja, også sådan generelt måske...? 

Andreas Mogensen gentager også dette spørgsmål for, at alle deltagerne kan høre, hvad han 
bliver bedt om at svare på, og en munter stemning bobler frem i det fyldte auditorium. 

Ja, altså hvad er holdningen omkring ufoer? 

Det er et lidt svært spørgsmål. Personligt mener jeg, at ... jeg tror ikke på, at der har været 
intelligente væsener for at besøge os. Mest af alt fordi ... altså det virker lidt skørt, at de kan 
flyve hele vejen rundt om vores galakse, og så kommer de til at smadre ind i Jorden. 
Men... der er ikke nogen officiel holdning til det. 

http://www.sufoi.dk/ufo-mails/um-2015/uml5-194.php . 





Et spørgsmål om hypnose 

Af Toke Haunstrup 

Vi modtager jævnligt spørgsmål fra folk, der gerne vil have vores hjælp eller 
gode råd om dette og hint. Forleden modtog vi et af de mere usædvanlige af 
slagsen: En kvinde kontaktede os via hjemmesiden ufo.dk og spurgte, om vi 
kunne anbefale en hypnotisør, som kunne hjælpe hende med at genkalde sig 
en gammel ufo-oplevelse. 

Op til flere gange om ugen modtager vi i SUFOI spørgsmål via vores hjemmeside ufo.dk. Ofte 
drejer det sig om observatører, der gerne vil have vores vurdering af deres observationer, eller 
det er folk, der er faldet over historier på internettet, som de gerne vil have vores kommentarer 
til. 

Det var dog en af de mere usædvanlige af slagsen, der her forleden tikkede ind på mailen. En 
kvinde fra det østjyske skrev: 

Hej. Jeg ønsker at møde ligesindede, der ligesom jeg har oplevet at se en ufo samt føler > at det 
er på tide at dele det med andre. Findes der en gruppe i nærheden af mig? Hvor finder jeg den 
nærmeste gruppe? Derudover har jeg et spørgsmål vedrørende om, I kender en dygtig 
hypnotisør, der kan hjælpe mig med at huske oplevelsen, som jeg havde som barn i 80'erne. 

Hvad angår den første del af spørgsmålet, har vi desværre ikke længere ufo-grupper rundt om i 
landet. For år tilbage var der flere lokale SUFOI-grupper i bl.a. Aalborg, Aarhus og København. Vi 
måtte derfor skuffe kvinden på dette punkt. 


Gamle erindringer genkaldt 
gennem hypnose 

Den anden del af spørgsmålet syntes umiddelbart at relatere 
sig til en udbredt forestilling inden for ufo-verden om, at 
erindringen om tidligere hændelser kan ligge „gemt" dybt i 
hukommelsen, men under hypnose kan „genkaldes". Dette 
gøres gennem en såkaldt regressions-hypnose, hvor 
observatøren bringes i hypnose og derefter bliver stillet en 
række spørgsmål om den tidligere oplevelse. 
Regressionshypnose er over årene blevet benyttet i mange 
ufosager - især i USA i forbindelse med de såkaldte 
„bortførelsessager", hvor observatører fortæller om 
bortførelser af rumvæsener. Den mest kendte af alle 
bortførelsessager er Betty og Barney Hill-sagen fra 1961, som 
på mange måder er alle bortførelsessagers „moder". Her 
havde ægteparret Betty og Barney Hiil en underlig oplevelse 
af et lys under en natlig køretur i den amerikanske stat New 
Hampshire. I første omgang erindrede de ikke noget om 
nogen bortførelse, men i tiden efter hændelsen havde de bl.a. 
en række mareridt om hændelsen. Det førte i sidste ende til 
at de henvendte sig til en psykiater, som bragte dem under 
regressionshypnose. Under hypnosen fortalte de, hvordan de 
var blevet ført ombord i et rumskib og bl.a. underkastet 
noget, der mindede om medicinske undersøgelser. Læs mere 
om Hill-sagen i Kim Møller Hansens bog Aliens (er desværre 
udsolgt, men kan købes som e-bog gennem Saxo.com ) eller i 
artiklen En nat i New Hampshire - for 50 år siden i UFO-Mail 
nr. 134 . 

Historien om Betty og Barney Hiil blev af mange ufo¬ 
interesserede udlagt som, at parret havde været bortført af 
rigtige rumvæsener, som efterfølgende havde „blokeret" 
parrets erindring om hændelsen. Det var denne erindring, 
som var blevet fremkaldt under hypnosen. 

Der er dog al mulig grund til at være skeptisk over for brugen 
af regressionshypnose til genkaldelse af „fortrængte" eller 
glemte erindringer. Som SUFOI's formand Kim Møller Hansen 
skriver i artiklen UFO-bortførelser - hvad ved vi 
egentlig ? (i UFO-Mail nr. 29 ): 

Hypnose drejer sig i bund og grund om eftergivenhed , 
afslapning og modtagelighed. Det er også en kendsgerning , at 
fakta og fiktion - som i drømme og hallucinationsagtige 
tilstande - hurtigt og let blandes sammen under hypnose. 
Mange erindringer > som dukker op via hypnose , er ikke ægte 
og ikke i overensstemmelse med sandheden. Erindringer af 
traumatisk eller stærkt følelsesmæssig karakter > og især hvor 
angst er en del af indholdet > er ofte sammenblandede og 
forvirrende. Hypnose-terapeuten kan med sin spørgeteknik 
påvirke den hypnotiserede til at sige det, som terapeuten 
ønsker at høre. 



Betty og Barney Hiil i hjemmet i 
Portsmouth, fotograferet før 
1961 og inden deres tilværelse 
blev forandret for altid. 
Bortførelsesoplevelsen, som 
ægteparret Hiil fortalte om 
under hypnose, har dannet 
skole for eftertidens historier 
om ufobortførelser. De 
genkaldte deres oplevelse, 12 
dage efter tv-selskabet ABC's 
afsnit »The Bellero Shield« i 
science fiction-serien »The 

Outher Limits«. I dette afsnit 
optræder en alien med øjne og 
en opførsel, der matcher den 
alien, Barney fortalte om under 
hypnose, og som gav ham 
natlige mareridt. Barney Hiil 
døde af et slagtilfælde den 25. 
februar 1969, 46 år gammel, og 
Betty Hiil døde den 17. oktober 
2004 som 85-årig. I 1995 udgav 
Betty bogen »A common Sense 
Approach to UFOs «. Betty var 
en flittig observatør og 
fremviste jævnligt fotos af det 
fænomener, hun havde set, og 
som hun selv kaldte ufoer, men 
som tydeligvis var kendte 
fænomener. 

Foto: Milne Special Collections and Archives, 
University of New Hampshire, Durham, NH 

03824 


Pas på med hypnose 

Det er på baggrund af dette, at vi i SUFOI på det kraftigste advarer mod brugen af 
regressionshypnose, som i værste fald kan frembringe falske erindringer, der efterfølgende kan 
opfattes som rigtige af observatøren og dermed få stor indflydelse på dennes liv. I svaret til 
kvinden fra det østjyske skrev vi derfor, at vi anbefalede hende ikke at bruge hypnose: 
Erfaringerne viser > at brugen af hypnose reelt ikke hjælper en til at huske gamle oplevelser 
bedre. Tværtimod er der en betydelig risiko for > at man gennem hypnose får tilføjet nye 






erindringer; som ikke har noget at gøre med de faktiske hændelser > men som er skabt i hjernen 
under selve hypnosen. Det kan sammenlignes med at drømme, hvor "fantasi og virkelighed" jo 
også ofte blandes sammen i en pærevælling - og det er svært at skille de to ting fra hinanden. 
På det punkt er hypnose ikke meget anderledes - og altså ikke nogen særlig god måde at 
genkalde sig gamle oplevelser. 

Forskningen i erindring peger på, at der ikke rigtig findes noget; som kan kaldes „skjulte 
erindringerEnten så husker man en oplevelse - eller også husker man den ikke. Det er så 
rigtigt, at man nogle gange skal have lidt hjælp i form af stikord til at genkalde sig en bestemt 
hændelse (fx et stikord i form af et foto fra ens barndom, som pludselig minder en om en 
konkret hændelse). Men her handler det ikke om, at man genkalder sig en „skjult erindring" - 
men at man bare ikke tidligere har tænkt på hændelsen (og derfor ikke genkaldt den før). 

Jeg er derfor bange for, at der ikke er så meget at gøre i forhold til at huske mere af oplevelsen, 
som du havde i 80'erne. Du må holde dig til det, du kan huske. Hvis du havde oplevelsen 
sammen med andre personer, er der selvfølgelig muligheden for at kontakte dem og spørge, om 
de kan huske noget, som kan supplere din erindring. 

Afslutningsvis endnu en gang tak for henvendelsen. Jeg beklager; at vi ikke kan hjælpe dig så 
meget videre - men håber, at du kan bruge kommentarerne. 

Venlig hilsen 
Toke Haunstrup 
SUF01 

Allerede samme dag svarede observatøren tilbage på mail: 

Det du skriver, giver god mening og er ikke noget jeg før har hørt eller tænkt, så tusinde tak for 
din tid og opmærksomhed til mit ønske. Det er værdsat. Tak. 

Vi er i SUFOI altid glade for at kunne hjælpe og oplyse om ufofænomenets mange sider - og 
derfor varmer det naturligvis altid vores hjerter, når vores indsats værdsættes af andre. Også 
selv om vi desværre ikke kan hjælpe med at få folk til at huske deres gamle oplevelser igen. 


„... underholdende og 
spændende skrevet..." 

„Formanden for Skandinavisk UFO Information dokumenterer i denne bog hvordan ufomyten 
opstod i USA omkring 1947 i en kontekst af datidens frygt. Godt spædet op af bl.a. medier, 
fiktion, USA's flyvevåbens kluntede behandling og den kolde krig. Alt dette dannede grobund for 
at myten kunne udvikle sig som den gjorde med højdepunkter i 1947, 1965 og under Vietnam¬ 
krigen. Bogen forklarer mekanismerne bag troen på ufomyten. Dokumentationen stammer fra 
rapporter, kommissioner, udvalg, konferencer osv. især fra officielle myndigheder ... Nutidens 
Ufo-forskning handler mest om at aflive ufomyten og i stedet finde begrundede forklaringer på 
hvordan og hvorfor sådanne myter kan opstå. De hemmeligstemplede ufo-dokumenter er blevet 
frigivet i dette århundrede og myten er forsøgt genoplivet gennem tv-serier som fx X-files. 
Bogen er let læst, underholdende og spændende skrevet med anstrøg af humor..." 

Sådan skriver Dansk Bibliotekscenter om SUFOI's nye udgivelse Project Saucer - Da ufomyten 
blev skabt. Du kan stadig nå at købe dit eget eksemplar af bogen. 

Project Saucer - Da ufomyten blev skabt er på 108 illustrerede sider i A4-format i farvetryk og 
koster kr. 159. Et evt. overskud går ubeskåret til driften af ufo.dk. Bogen bestilles i SUFOI's 
webbutik. 


SUFOI i medierne 

. Jyllands-Posten Viden har talt med Kim Møller Hansen fra SUFOI: Hvad er der kommet ud af 
de amerikanske ufo-rapporter? 

• Nordvestnyt har portrætteret Toke Haunstrup fra SUFOI: SUFOI jager den naturlige 
forklaring . 









Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's 
Støttekreds i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores 
primære opgave er at give offentligheden seriøs information om ufomyten gennem ufo.dk og 
sekundært at registrere observationer af usædvanlige himmelfænomener. Du kan læse om 
SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os 
fortsat at drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug 
venligst kortkode 01 og anfør navn, adresse og bestillingsnummeret (fx B-075) på den ønskede, 
gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet 
gælder for et år. 





